**LIETUVOS EŽERAI**

Lietuvoje iš viso priskaičiuojama apie 2800 ežerų, kurie yra didesni kaip 0,5 ha, ir daugiau nei 300 mažesnių ežerėlių. Lietuvos ežerai bendrai užima 1,4 % Lietuvos teritorijos ploto.

Lietuvos teritorijoje ežerai pasiskirstę netolygiai. Ežerų telkšo aukštumose, maždaug 100–160 m aukštyje virš jūros lygio. Jie susitelkę Baltijos aukštumose, ypač šiaurės rytinėje dalyje – Aukštaičių aukštumoje. Nemažai ežerų yra Švenčionių aukštumoje ir Žemaičių aukštumos šiaurinėje dalyje, mažiausiai – Vidurio Lietuvos žemumoje, Pietryčių lygumoje ir Medininkų aukštumoje.

Ten, kur itin daug ežerų, jie dažnai jungiasi protakomis, upėmis bei upeliais ir sudaro sudėtingas ežerų santalkas – ežerynus. Per Rytų Lietuvą iš pietvakarių į šiaurės rytus nutįsusiose Baltijos aukštumose susitelkę šie didžiausi ežerynai: Ignalinos ir Molėtų (šiaurės rytų Lietuvoje) bei Trakų (Dzūkų aukštumoje).

**Ignalinos ežerynas**

Čia tyvuliuoja 209 įvairaus dydžio ežerai, bendras plotas – 11 539 ha. Šio krašto ežerų krantai labai vingiuoti, daug įlankų ir pusiasalių. Daugelis ežerų yra dubakloninės (rininės) kilmės (Lūšiai, Baluošas, Dringis). Dalis Ignalinos krašto ežerų patenka į Aukštaitijos nacionalinio parko teritoriją, todėl ypač saugomi.

Ignalinos ežerai (ha)

Dysnykštis – 555,2;

Dringis – 707;

Apvardai – 543;

Prūtas – 450,8;

Baluošas – 422,6;

Visaginas – 221,7;

Lūšiai – 398,7;

Ūsiai – 270,1;

Dysnai – 2388,2;

Ažvintis – 268,6;

Sągardas – 119,4;

Asalnai – 268;

Dūkštas – 498,1;

Rūžas – 225,6;

Erzvėtas – 205,5;


Ūkojas – 193,5;

Alksnas – 179,3;

Pakasas – 146,8;

Gavys – 126,1;


Almajas – 106.



Ignalinos ežerynas

**Molėtų ežerynas**


Tarp didesnių kalvų ir mažų kalvelių tyvuliuoja apie 300 ežerų. Jie beveik vienodai pasiskirstę po visą Molėtų teritoriją. Didžiausi ir gražiausi – Asvejos (ilgiausias Lietuvoje), Siesarties, Baltųjų Lakajų, Juodųjų Lakajų, Kertuojo, Virintų ežerai. Dauguma jų patenka į Labanoro regioninio parko teritoriją, todėl yra saugomi ir lankomi poilsiautojų bei turistų.



Molėtų ežerynas

**Trakų ežerynas**

Po Molėtų ir Ignalinos rajonų ežeringiausias kraštas Lietuvoje. Šio ežeryno didžiausi ežerai yra Galvės (361 ha), Skaisčio (285,5 ha), poilsiautojų pamėgta Akmena (270,4 ha). Daugelis ežerų turi vingiuotą kranto liniją, kiekvieno beveik unikali ir nepakartojama forma. Daugelis ežerų yra dubakloninės (rininės) kilmės. Ypač gražūs tie ežerai, kurie turi salų, pavyzdžiui, Galvės vandenyje plūduriuoja salos tarsi žalumynų puokštės (apie 21 sala).



Trakų ežerynas

**SĄVOKŲ ŽODYNĖLIS**

Ežeras – natūralus vandens telkinys sausumos paviršiaus įdubime.

Ežerynas – ežerų santalka.

**PAVEIKSLŲ SĄRAŠAS**

<https://smp2014ge.ugdome.lt/index.php/site/mo/mo_id/62>

<https://lt.wikipedia.org/wiki/S%C4%85ra%C5%A1as:Ignalinos_rajono_e%C5%BEerai>

<https://lt.wikipedia.org/wiki/Lietuvos_e%C5%BEerai>